CELEX: 62015CN0585
Language: hr
Date: 2015-11-12 00:00:00
Title: Predmet C-585/15: Zahtjev za prethodnu odluku koji je 12. studenoga 2015. uputio Tribunal de première instance de Bruxelles (Belgija) – Raffinerie Tirlemontoise SA protiv État belge

1.2.2016   
            
            
               HR
            
            
               Službeni list Europske unije
            
            
               C 38/31
            
         Zahtjev za prethodnu odluku koji je 12. studenoga 2015. uputio Tribunal de première instance de Bruxelles (Belgija) – Raffinerie Tirlemontoise SA protiv État belge
   (Predmet C-585/15)
   (2016/C 038/44)
   Jezik postupka: francuski
   
      Sud koji je uputio zahtjev
   
   Tribunal de première instance de Bruxelles
   
      Stranke glavnog postupka
   
   
      Tužitelj: Raffinerie Tirlemontoise SA
   
      Tuženik: État belge
   
      Prethodna pitanja
   
   
               1.
            
            
               Treba li članak 33. stavak 1. Uredbe Vijeća (EZ) br. 2038/1999 od 13. rujna 1999. o zajedničkoj organizaciji tržišta u sektoru šećera (1), osobito s obzirom na presudu od 27. rujna 2012., Zuckerfabrick Jülich (C-113/10, C-147/10 i C-234/10), tumačiti na način da u svrhu izračuna prosječnog gubitka za sve kategorije izvezenog šećera, iznos stvarnih troškova valja podijeliti iznosom izvezenih količina, bez obzira na to jesu li za te količine povrati stvarno isplaćeni ili nisu?
            
         
               2.
            
            
               Treba li članak 33. stavak 2. Uredbe Vijeća (EZ) br. 2038/1999 od 13. rujna 1999. o zajedničkoj organizaciji tržišta u sektoru šećera, osobito s obzirom na presudu od 27. rujna 2012., Zuckerfabrick Jülich (C-113/10, C-147/10 i C-234/10), tumačiti na način da prijenose koje treba uzeti u obzir (kao debitnu odnosno kreditnu stavku) prilikom ukupnog izračuna pristojbi na proizvodnju, treba za sve kategorije izvezenog šećera izračunati tako da se iznos stvarnih troškova podijeli iznosom stvarno izvezenih količina, bez obzira na to jesu li za te količine povrati stvarno isplaćeni ili nisu?
            
         
               3.
            
            
               Ako je odgovor na prvo pitanje potvrdan, jesu li Uredba 2267/2000 (2) i Uredba 1993/2001 (3) nevaljane?
            
         
      (1)  SL L 252, str. 1.
   
      (2)  Uredba Komisije br. 2267/2000 od 12. listopada 2000. o utvrđivanju pristojbi na proizvodnju u sektoru šećera za tržišnu godinu 1999./2000. kao i koeficijenta potrebnog za izračun dodatnih pristojbi u sektoru šećera (SL L 259, str. 29).
   
      (3)  Uredba Komisije br. 1993/2000 od 11. listopada 2001. o utvrđivanju pristojbi na proizvodnju u sektoru šećera za tržišnu godinu 2000./20001. (SL L 271, str. 15.).